   BG
BG    BG
 ---pagebreak---                   КОМИСИЯ НА ЕВРОПЕЙСКИТЕ ОБЩНОСТИ
                                               Брюксел, 20.6.2008
                                               COM(2008) 347 окончателен
                                               2008/0121 (CNS)
                                   Предложение за
                              РЕШЕНИЕ НА СЪВЕТА
      за подписване и временно прилагане на Споразумение между Европейската
     общност и Република Индия относно някои аспекти на въздухоплавателните
                                       услуги
                                   Предложение за
                              РЕШЕНИЕ НА СЪВЕТА
   относно сключването на Споразумение между Европейската общност и Република
             Индия относно някои аспекти на въздухоплавателните услуги
                             (представени от Комисията)
BG                                                                            BG
 ---pagebreak---                            ОБЯСНИТЕЛЕН МЕМОРАНДУМ
   1    Контекст на предложението
   110
       Основания и цели на предложението
       След решенията на Съда на Европейските общности по така наречените дела
       „Открито небе“, на 5 юни 2003 г. Съветът даде мандат на Комисията да започне
       преговори с трети държави за замяната на някои разпоредби в действащите
       споразумения със Споразумение с Общността1 („хоризонтален мандат“). Целите
       на такива споразумения са да се даде на всички въздушни превозвачи в ЕС
       недискриминационен достъп до маршрути между Общността и трети държави и
       да се приведат двустранните споразумения за въздухоплавателни услуги между
       държавите-членки и трети държави в съответствие с правото на Общността.
   120
       Общ контекст
       Международните авиационни връзки между държавите-членки и трети държави
       по традиция се регулират от двустранни споразумения за въздухоплавателни
       услуги между държавите-членки и трети държави, от приложенията към тях и
       други свързани двустранни или многостранни споразумения.
       Традиционните клаузи за назначаване в двустранните споразумения за
       въздухоплавателни услуги на държави-членки нарушават правото на Общността.
       Те позволяват на трета държава да отхвърли, оттегли или прекрати временно
       разрешенията или лицензите на даден въздушен превозвач, който е бил назначен
       от държава-членка, но всъщност не е притежаван и ефективно контролиран от
       тази държава-членка или нейни граждани. Установено е, че това представлява
       дискриминация срещу превозвачи на Общността, установени на територията на
       държава-членка, но притежавани и контролирани от граждани на други държави-
       членки. Това противоречи на член 43 от Договора, който гарантира на
       гражданите на държавите-членки, които са упражнили свободата си на
       установяване, същото отношение в приемащата държава-членка, както това,
       което се дава на гражданите на тази държава-членка.
       Налице са допълнителни проблеми, като задължителните търговски
       споразумения между авиокомпаниите, където спазването на правото на
       Общността трябва да бъде осигурено посредством изменението или допълването
       на    съществуващи         разпоредби         в    двустранните        споразумения за
       въздухоплавателни услуги между държави-членки и трети държави.
   130
       Съществуващи разпоредби в областта на предложението
       Разпоредбите на настоящото споразумение заменят или допълват действащите
       разпоредби в 26-те двустранни споразумения за въздухоплавателни услуги
       между държавите-членки и Индия.
   140
       Съвместимост с другите политики и цели на Съюза
   1
       Решение на Съвета 11323/03 от 5 юни 2003 г. (документ за ограничено ползване).
BG                                              2                                             BG
 ---pagebreak---        Споразумението ще обслужва една основна цел на външната политика на
       Общността в областта на въздухоплаването, като приведе съществуващите
       двустранни споразумения за въздухоплавателни услуги в съответствие с правото
       на Общността.
   2    Консултация със заинтересованите страни и оценка на въздействието
       Консултация със заинтересованите страни
   211
       Методи на консултиране, основни целеви сектори и общ профил на участниците
       По време на преговорите бяха проведени консултации с държавите-членки, както
       и с представители на отрасъла.
   212
       Обобщение на отговорите и подход при вземането им под внимание
       Коментарите, направени от държавите-членки и от представителите на отрасъла,
       бяха взети предвид.
   3    Правни елементи на предложението
   305
       Обобщение на предложеното действие
       В съответствие с механизмите и насоките в приложението към „хоризонталния
       мандат“, Комисията договори споразумение с правителството на Република
       Индия, което заменя някои разпоредби в действащите двустранни споразумения
       за въздухоплавателни услуги между държавите-членки и Република Индия. Член
       2 от споразумението заменя традиционните клаузи за назначаване с клауза за
       назначаване на Общността, позволяваща на всички превозвачи на Общността да
       се ползват от правото на установяване. Член 4 привежда разпоредбите в
       двустранните споразумения, които явно са антиконкурентни (задължителни
       търговски споразумения между авиокомпании) в съответствие с нормативната
       уредба на ЕС за конкуренцията.
       При договарянето на споразумението с правителството на Република Индия беше
       подчертано, че то няма да повлияе на обема или баланса на правата за въздушни
       превози. В този смисъл в писмо, което ще бъде изпратено от Европейската
       общност и нейните държави-членки до Индия след подписване на
       „хоризонталното споразумение“, бяха определени условията. Въпросното писмо,
       одобрено от държавите-членки в рамките на специалния комитет, се изпраща на
       Съвета заедно с настоящото предложение.
   310
       Правно основание
       Договорът за ЕО, член 80, параграф 2, член 300, параграф 2
   329
       Принцип на субсидиарност
       Предложението се основава изцяло на „хоризонталния мандат“, даден от Съвета,
       като взема предвид въпросите, обхванати от правото на Общността и
       двустранните споразумения за въздухоплавателни услуги.
BG                                        3                                          BG
 ---pagebreak---        Принцип на пропорционалност
       Споразумението изменя или допълва разпоредбите в двустранните споразумения
       за въздухоплавателни услуги само дотолкова, доколкото е необходимо за
       осигуряване на спазването на правото на Общността.
       Избор на инструменти
   342
       Споразумението между Общността и правителството на Република Индия е най-
       ефикасният инструмент за привеждането на всички действащи двустранни
       споразумения за въздухоплавателни услуги между държавите-членки и Индия в
       съответствие с правото на Общността.
   4    Отражение върху бюджета
   409
       Предложението няма отражение върху бюджета на Общността.
   5    Допълнителна информация
   510
       Опростяване
   511
       Предложението предвижда опростяване на законодателството.
   512
       Съответните разпоредби на двустранните споразумения за въздухоплавателни
       услуги между държавите-членки и Република Индия ще бъдат заменени или
       допълнени с разпоредби на едно общо споразумение с Общността.
   570
       Подробно обяснение на предложението
       В съответствие със стандартната процедура за подписване и сключване на
       международни споразумения, от Съвета се иска да одобри предложените
       решения от притурката за подписването и временното прилагане и за
       сключването на Споразумение между Европейската общност и Република Индия
       относно някои аспекти на въздухоплавателните услуги.
BG                                        4                                       BG
 ---pagebreak---                                       Предложение за
                                 РЕШЕНИЕ НА СЪВЕТА
        за подписване и временно прилагане на Споразумение между Европейската
       общност и Република Индия относно някои аспекти на въздухоплавателните
                                           услуги
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност и по-специално
   член 80, параграф 2 от него, във връзка с първото изречение на първата алинея от член
   300, параграф 2 от него,
   като взе предвид предложението на Комисията,
   като има предвид, че:
   (1)     На 5 юни 2003 г. Съветът упълномощи Комисията да започне преговори с трети
           държави относно замяната на някои разпоредби в действащите двустранни
           споразумения със споразумение на Общността.
   (2)     От името на Общността, Комисията договори Споразумение с правителството на
           Република Индия относно някои аспекти на въздухоплавателните услуги в
           съответствие с механизмите и насоките в приложението към решението на
           Съвета, което упълномощава Комисията да започне преговори с трети държави
           относно замяната на някои разпоредби в действащите двустранни споразумения
           със споразумение с Общността.
   (3)     При условие, че бъде сключено на по-късна дата, следва да бъде подписано и
           временно прилагано споразумението, договорено от Комисията,
   РЕШИ:
                                           Член 1
   С настоящото подписването на Споразумението между Европейската общност и
   Република Индия относно някои аспекти на въздухоплавателните услуги се одобрява от
   името на Общността при условие на неговото сключване.
   Текстът на споразумението е приложен към настоящото решение.
BG                                                                                BG
 ---pagebreak---                                              Член 2
   Председателят на Съвета е оправомощен да посочи лицето/ата, упълномощено/и да
   подпише/ат споразумението от името на Общността при условие на неговото
   сключване.
                                             Член 3
   Докато влезе в сила, споразумението следва да се прилага временно от първия ден на
   първия месец след датата, на която страните са се уведомили взаимно за
   приключването на необходимите за целта процедури2.
                                             Член 4
   С настоящото председателят на Съвета се упълномощава да направи уведомлението,
   предвидено в член 7, параграф 2 от споразумението.
   Съставено в Брюксел, […] година.
                                             За Съвета
                                             Председател
   2
         Датата, след която споразумението ще бъде прилагано временно, ще бъде публикувана в
         Официален вестник на Европейския съюз от Генералния секретариат на Съвета.
BG                                                                                BG
 ---pagebreak---                                                    2008/0121 (CNS)
                                      Предложение за
                                   РЕШЕНИЕ НА СЪВЕТА
   относно сключването на Споразумение между Европейската общност и Република
              Индия относно някои аспекти на въздухоплавателните услуги
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално
   член 80, параграф 2, във връзка с първото изречение от първата алинея от член 300,
   параграф 2 и първата алинея от член 300, параграф 3 от него,
   като взе предвид предложението на Комисията3,
   като взе предвид становището на Европейския парламент4,
   като има предвид, че:
   (1)    На 5 юни 2003 г. Съветът упълномощи Комисията да започне преговори с трети
          държави относно замяната на някои разпоредби в действащите двустранни
          споразумения със споразумение на Общността.
   (2)    От името на Общността, Комисията договори Споразумение с правителството на
          Република Индия относно някои аспекти на въздухоплавателните услуги в
          съответствие с механизмите и насоките в приложението към решението на
          Съвета, което упълномощава Комисията да започне преговори с трети държави
          относно замяната на някои разпоредби в действащите двустранни споразумения
          със споразумение с Общността.
   (3)    Споразумението бе подписано от името на Общността на […] година, като се
          има предвид, че може да бъде сключено на по-късна дата, в съответствие с
          Решение …/…/ЕО на Съвета от […]5.
   (4)    Споразумение следва да бъде одобрено,
   3
          ОВ С […], […], стр. […].
   4
          ОВ С […], […], стр. […].
   5
          ОВ С […], […], стр. […].
BG                                                                                BG
 ---pagebreak---    РЕШИ:
                                          Член 1
   1.      Споразумението между Европейската общност и правителството на Република
           Индия относно някои аспекти на въздухоплавателните услуги се одобрява от
           името на Общността.
   2.      Текстът на споразумението е приложен към настоящото решение.
                                          Член 2
   С настоящото председателят на Съвета се упълномощава да определи лицето или
   лицата, оправомощени да направят уведомлението, предвидено в член 7, параграф 1 от
   споразумението.
   Съставено в Брюксел, […] година.
                                          За Съвета
                                          Председател
BG                                                                                BG
 ---pagebreak---                                      ПРИЛОЖЕНИЕ
                                    СПОРАЗУМЕНИЕ
          между Европейската общност и правителството на Република Индия
                  относно някои аспекти на въздухоплавателните услуги
   ЕВРОПЕЙСКАТА ОБЩНОСТ,
   от една страна, и
   РЕПУБЛИКА ИНДИЯ,
   от друга страна,
   (наричани по-долу „Страните“)
   КАТО ОТБЕЛЯЗВАТ, че са сключени двустранни споразумения за въздухоплавателни
   услуги между няколко държави-членки на Европейската общност и Република Индия,
   съдържащи разпоредби, които са в противоречие с правото на Общността,
   КАТО ОТБЕЛЯЗВАТ, че Европейската общност има изключителната компетенция по
   отношение на няколко аспекта, които могат да бъдат включени в двустранните
   споразумения за въздухоплавателни услуги между държави-членки на Европейската
   общност и трети държави,
   КАТО ОТБЕЛЯЗВАТ, че съгласно правото на Европейската общност въздушните
   превозвачи на Общността, установени в държава-членка, имат право на
   недискриминационен достъп до въздушни маршрути между държавите-членки на
   Европейската общност и трети държави,
   КАТО ВЗЕМАТ ПРЕДВИД споразуменията между Европейската общност и някои
   трети държави, предвиждащи възможността граждани на тези трети държави да стават
   собственици на въздушни превозвачи, лицензирани в съответствие с правото на
   Европейската общност,
   КАТО ПРИЗНАВАТ, че някои разпоредби на двустранните споразумения за
   въздухоплавателни услуги между държави-членки на Европейската общност и
   Република Индия трябва да бъдат приведени в съответствие с правото на Европейската
   общност, за да се установи солидно правно основание за въздухоплавателни услуги
   между Европейската общност и Република Индия и да се запази непрекъснатостта на
   тези услуги,
   КАТО ОТБЕЛЯЗВАТ, че съгласно правото на Европейската общност въздушните
   превозвачи по принцип не могат да сключват споразумения, които могат да се отразят
   на търговията между държави-членки на Европейската общност и чиято цел или
   резултат са възпрепятстването, ограничаването или нарушаването на конкуренцията,
   КАТО ОТЧИТАТ, че разпоредби в двустранните споразумения за въздухоплавателни
   услуги, сключени между държавите-членки на Европейската общност и Република
   Индия, които i) изискват или спомагат за приемането на споразумения между
BG                                                                                BG
 ---pagebreak---    предприятия, решения от сдружения на предприятия или съгласувани практики, които
   възпрепятстват, нарушават или ограничават конкуренцията между въздушните
   превозвачи по съответните маршрути; или (ii) засилват последиците от което и да е
   такова споразумение, решение или съгласувана практика; или iii) делегират на
   въздушни превозвачи или други частни икономически оператори отговорността за
   предприемането на мерки, които възпрепятстват, нарушават или ограничават
   конкуренцията между въздушни превозвачи по съответните маршрути, могат да
   направят неефективни правилата за конкуренцията, приложими към предприятията,
   КАТО ОТЧИТАТ, че когато държава-членка е назначила въздушен превозвач,
   регулативният контрол над който по отношение на надзора на безопасността се
   упражнява и поддържа от друга държава-членка, правата на Република Индия съгласно
   разпоредбите за безопасност на споразумението между държавата-членка, назначила
   въздушния превозвач, и Република Индия, се прилагат еднакво по отношение на тази
   друга държава-членка,
   КАТО ОТБЕЛЯЗВАТ, че двустранните споразумения за въздухоплавателни услуги,
   изброени в приложение 1 се базират на общия принцип, че назначените авиокомпании
   на страните по споразумението следва да разполагат със справедливи и равни
   възможности при обслужване на договорените въздушни линии по посочените
   маршрути,
   КАТО ОТБЕЛЯЗВАТ, че целта на настоящото споразумение не е да увеличи общия
   обем на въздушния трафик между Европейската общност и Република Индия, нито да
   наруши баланса между въздушните превозвачи на Общността и тези на Република
   Индия, или да бъдат договорени изменения на разпоредбите на действащите
   двустранни споразумения за въздухоплавателни услуги относно правата за въздушни
   превози,
   СЕ СПОРАЗУМЯХА ЗА СЛЕДНОТО:
                                          ЧЛЕН 1
                                     Общи разпоредби
   1.      За целите на настоящото споразумение „държави-членки“ означава държави-
           членки на Европейската общност.
   2.      Упоменаването във всяко от споразуменията, изброени в приложение 1, на
           граждани на държавата-членка, която е страна по това споразумение, се счита,
           че се отнася за граждани на държавите-членки на Европейската общност.
   3.      Упоменаването във всяко от споразуменията, изброени в приложение 1, на
           въздушни превозвачи или авиокомпании на държавата-членка, която е страна
           по това споразумение, се счита, че се отнася за въздушни превозвачи или
           авиокомпании, назначени от тази държава-членка.
   4.      Предоставянето на права за въздушни превози продължава да се осъществява
           посредством двустранни споразумения.
BG                                                                                BG
 ---pagebreak---                                      ЧЛЕН 2
                          Назначаване от държава-членка
   1. Разпоредбите на параграфи 2 и 3 от настоящия член заменят съответните
      разпоредби в членовете, изброени в приложение 2, букви а) и б), съответно, във
      връзка с назначаването на даден въздушен превозвач от съответната държава-
      членка, неговите лицензи и разрешения, дадени от Република Индия, както и
      съответно отказа, отмяната, временното прекратяване или ограничаването на
      лицензите и разрешенията на въздушния превозвач.
   2. При получаване на извършено от държава-членка назначаване на въздушен
      превозвач, Република Индия дава съответните лицензи и разрешения с
      минимално процедурно забавяне, при условие, че:
           i.    въздушният превозвач е установен на територията на назначаващата
                 държава-членка съгласно Договора за създаване на Европейската
                 общност и притежава валиден оперативен лиценз в съответствие с
                 правото на Европейската общност;
           ii.   от държавата-членка, отговорна за издаването на свидетелство за
                 авиационен оператор, се упражнява и поддържа ефективен
                 регулаторен контрол върху въздушния превозвач и съответният
                 авиационен орган е ясно идентифициран при назначаването; както и
           iii.  въздушният превозвач е и продължава да бъде собственост, пряко
                 или чрез мажоритарен дял, на държави-членки и/или граждани на
                 държави-членки, и/или на другите държави, включени в приложение
                 3, и/или граждани на тези други държави, и във всеки момент се
                 контролира ефективно от тези държави и/или тези граждани.
   3. Република Индия може да откаже, отмени, временно прекрати или ограничи
      лицензите или разрешенията на даден въздушен превозвач, назначен от
      държава-членка, когато:
           i.    въздушният превозвач не е установен на територията на
                 назначаващата го държава-членка съгласно Договора за създаване
                 на Европейската общност или няма валиден оперативен лиценз в
                 съответствие с правото на Европейската общност;
           ii.   не се упражнява или не се поддържа ефективен регулативен контрол
                 на въздушния превозвач от държавата-членка, отговорна за
                 издаването на неговото свидетелство за авиационен оператор, или
                 съответният авиационен орган не е ясно идентифициран при
                 назначаването;
           iii.  въздушният превозвач не е притежаван пряко или чрез мажоритарно
                 участие, или не се контролира ефективно от държави-членки и/или
                 граждани на държави-членки, и/или от други държави, изброени в
                 приложение 3, и/или от граждани на такива други държави;
BG                                                                                BG
 ---pagebreak---                 iv.   въздушният превозвач вече има разрешение за дейност съгласно
                      двустранно споразумение между Република Индия и друга държава-
                      членка и, като упражнява правата си за въздушни превози съгласно
                      настоящото споразумение по маршрут, който включва точка в тази
                      друга държава-членка, въздушният превозвач би заобиколил
                      ограниченията върху правата за превози, наложени от другото
                      споразумение; или
                v.    назначеният въздушен превозвач притежава свидетелство за
                      авиационен оператор, издадено от държава-членка, с която
                      Република Индия не е подписала двустранно споразумение за
                      въздухоплавателни услуги, и тази държава-членка е отказала права
                      за въздушни превози на Република Индия.
   При упражняването на правото си по този параграф, Република Индия няма да прилага
   дискриминация между въздушните превозвачи на Европейската общност на основание
   на тяхната националност.
                                          ЧЛЕН 3
                                        Безопасност
   1.      Разпоредбите на параграф 2 от настоящия член допълват съответните членове,
           изброени в приложение 2, буква в).
   2.      Когато държава-членка е назначила въздушен превозвач, регулативният
           контрол над който се упражнява и поддържа от друга държава-членка, правата
           на Република Индия съгласно разпоредбите за безопасност на споразумението
           между държавата-членка, която е назначила въздушния превозвач, и Република
           Индия, се прилагат еднакво по отношение на приемането, упражняването или
           поддържането на стандарти за безопасност от тази друга държава-членка и по
           отношение на оперативния лиценз на този въздушен превозвач.
                                          ЧЛЕН 4
                          Съответствие с правилата за конкуренция
   1.      Независимо от която и да било друга разпоредба с обратен смисъл, нищо от
           споразуменията, изброени в приложение 1, (i) не е в полза на приемането на
           споразумения между предприятия, решения на сдружения на предприятия или
           съгласувани практики, които възпрепятстват, нарушават или ограничават
           конкуренцията; (ii) не засилва последиците от което и да е такова
           споразумение, решение или съгласувана практика; или (iii) не делегира на
           частни икономически оператори отговорността за вземането на мерки, които
           възпрепятстват, нарушават или ограничават конкуренцията.
   2.      Разпоредбите, съдържащи се в споразуменията, изброени в приложение 1,
           които са несъвместими с параграф 1 от настоящия член, не се прилагат.
BG                                                                                BG
 ---pagebreak---                                           ЧЛЕН 5
                             Приложения към споразумението
   Приложенията към настоящото споразумение са неразделна част от него.
                                          ЧЛЕН 6
                        Преразглеждане, преработка или изменение
   Страните могат по всяко време да преразгледат, преработят или изменят настоящото
   споразумение по взаимно съгласие.
                                          ЧЛЕН 7
                           Влизане в сила и временно прилагане
   1.     Настоящото споразумение влиза в сила, когато страните са се уведомили
          взаимно в писмен вид, че съответните вътрешни процедури, необходими за
          неговото влизане в сила, са изпълнени.
   2.     Независимо от параграф 1, страните са съгласни да прилагат временно
          настоящото споразумение от първия ден на месеца след датата, на която
          страните са се уведомили взаимно за приключването на необходимите за целта
          процедури.
   3.     Споразуменията и другите договорености между държави-членки и Република
          Индия, които към датата на подписване на настоящото споразумение все още
          не са влезли в сила и не се прилагат временно, са изброени в приложение 1,
          буква б). Настоящото споразумение се прилага по отношение на всички
          подобни споразумения и договорености при влизането им в сила или
          временното им прилагане.
                                          ЧЛЕН 8
                                       Прекратяване
   1.     В случай на прекратяване на споразумение, посочено в приложение 1, всички
          разпоредби на настоящото споразумение, които се отнасят до съответното
          споразумение, посочено в приложение 1, се прекратяват по същото време.
   2.     В случай, че всички споразумения, посочени в приложение 1, бъдат
          прекратени, настоящото споразумение се прекратява по същото време.
BG                                                                                BG
 ---pagebreak---    В ПОТВЪРЖДЕНИЕ ЗА КОЕТО, долуподписаните, надлежно упълномощени лица,
   подписаха настоящото споразумение.
   Съставено в [….] в два екземпляра, днес […] на английски, български, гръцки, датски,
   естонски, испански, италиански, латвийски, литовски, малтийски, немски,
   нидерландски, полски, португалски, румънски, словашки, словенски, унгарски, фински,
   френски, чешки, шведски език и на хинди.
   ЗА ЕВРОПЕЙСКАТА ОБЩНОСТ:                  ЗА РЕПУБЛИКА ИНДИЯ:
BG                                                                                BG
 ---pagebreak---                                   ПРИЛОЖЕНИЕ 1
      Списък на споразуменията, посочени член 1 от настоящото споразумение
   а)   Споразумения за въздухоплавателни услуги между правителството на
        Индия и държавите-членки на Европейската общност, които към датата
        на подписването на настоящото споразумение, са били сключени,
        подписани и/или се прилагат временно
   –    Споразумение за въздухоплавателни услуги между Австрийското федерално
        правителство и правителството на Индия, подписано в Ню Делхи на 26
        октомври 1989 г.;
        Изменено с Меморандум за разбирателство, съставен във Виена на 17 юни
        1997 г., наричано в приложение 2 „Меморандум за разбирателство между
        Индия и Австрия“;
        Изменено с Допълнителен меморандум за разбирателство, съставен във Виена
        на 27 януари 2000 г.;
        Последно изменено със Съгласуван протокол, съставен в Ню Делхи на 23 март
        2001 г.
   –    Споразумение за въздухоплавателни услуги между правителството на
        Кралство Белгия и правителството на Индия, подписано на 6 април 1967 г.
        в Ню Делхи, наричано в приложение 2 „Споразумение между Индия и Белгия“;
        Последно изменено с Меморандум за разбирателство, съставен в Брюксел на
        18 май 2005 г., наричан в приложение 2 „Меморандум за разбирателство между
        Индия и Белгия“;
   –    Споразумение за въздухоплавателни услуги между правителството на
        Република България и правителството на Република Индия, съставено в
        Ню Делхи на 16 юни 1992 г., наричано в приложение 2 „Споразумение между
        Индия и България“;
   –    Споразумение за въздухоплавателни услуги между правителството на
        Република Кипър и правителството на Индия, съставено в Никозия на
        18 декември 2000 г., наричано в приложение 2 „Споразумение между Индия и
        Кипър“;
   –    Споразумение за въздушен транспорт между правителството на Чешката
        република и правителството на Република Индия, подписано на 16
        октомври 1997 г. в Делхи, наричано в приложение 2 „Споразумение между
        Индия и Чешката република“;
   –    Споразумение за въздухоплавателни услуги между правителството на
        Кралство Дания и правителството на Индия, подписано в Ню Делхи на 19
        декември 1995 г., наричано в приложение 2 „Споразумение между Индия и
        Дания“;
BG                                                                                BG
 ---pagebreak---      Последно изменено с Меморандум за разбирателство, съставен в Ню Делхи на
     30 ноември 2006 г., наричан в приложение 2 „Меморандум за разбирателство
     между Индия и Дания“;
   – Споразумение за въздухоплавателни услуги между правителството на
     Република Финландия и правителството на Индия, подписано в Ню Делхи
     на 18 юли 1995 г., наричано в приложение 2 „Споразумение между Индия и
     Финландия“;
     Последно изменено с Меморандум за разбирателство, подписан в Ню Делхи на
     18 май 2006 г., наричан в приложение 2 „Меморандум за разбирателство между
     Индия и Финландия“;
   – Споразумение за въздухоплавателни услуги между правителството на
     Френската република и правителството на Индия, подписано в Ню Делхи
     на 16 юли 1947 г., наричано в приложение 2 „Споразумение между Индия и
     Франция“;
     Изменено с Меморандум за разбирателство, съставен в Ню Делхи на
     20 май 1960 г.;
     Изменено с Меморандум за разбирателство, съставен в Ню Делхи на
     26 ноември 1997 г.;
     Последно изменено с Меморандум за консултации, съставен в Париж на 23
     февруари 2005 г.
   – Споразумение за въздухоплавателни услуги между Федерална република
     Германия и правителството на Индия, подписано в Ню Делхи на 31 май
     1963 г., наричано в приложение 2 „Споразумение между Индия и Германия“;
     Изменено със Съгласуван протокол, съставен в Бон на 20 октомври 1989 г.;
     Изменено с Меморандум за разбирателство, съставен в Ню Делхи на
     10 май 1994 г.;
     Изменено с Меморандум         за  разбирателство, съставен   в  Берлин   на
     6 февруари 2001 г.;
     Последно изменено с Меморандум за разбирателство, съставен в Ню Делхи на
     25 май 2005 г., наричан в приложение 2 „Меморандум за разбирателство между
     Индия и Германия“;
   – Споразумение за въздухоплавателни услуги между правителството на
     Унгарската народна република и правителството на Индия, подписано в
     Ню Делхи на 23 февруари 1966 г., наричано в приложение 2 „Споразумение
     между Индия и Унгария“;
   – Споразумение за въздухоплавателни услуги между правителството на
     Италия и правителството на Индия, подписано в Рим на 16 юли 1959 г.,
     наричано в приложение 2 „Споразумение между Индия и Италия“;
BG                                                                               BG
 ---pagebreak---      Изменено със Съгласуван протокол, съставен в Ню Делхи на 27 юни 1986 г.;
     Изменено със Съгласуван протокол, съставен в Ню Делхи на 22 април 2002 г.;
     Изменено с Меморандум          за  разбирателство,  съставен   в  Рим    на
     4 февруари 2003 г.;
     Последно изменено с Меморандум за разбирателство, съставен в Ню Делхи на
     15 февруари 2006 г., наричан в приложение 2 „Меморандум за разбирателство
     между Индия и Италия“;
   – Споразумение за въздухоплавателни услуги между правителството на
     Република Латвия и правителството на Република Индия, подписано в Ню
     Делхи на 20 октомври 1997 г., наричано в приложение 2 „Споразумение между
     Индия и Латвия“;
   – Споразумение за въздухоплавателни услуги между правителството на
     Република Литва и правителството на Република Индия, подписано в Ню
     Делхи на 20 февруари 2001 г., наричано в приложение 2 „Споразумение между
     Индия и Литва“;
   – Споразумение за въздухоплавателни услуги между правителството на
     Великото херцогство Люксембург и правителството на Република Индия,
     подписано в Ню Делхи на 8 януари 2001 г., наричано в приложение 2
     „Споразумение между Индия и Люксембург“;
   – Споразумение за въздухоплавателни услуги между правителството на
     Република Малта и правителството на Индия, подписано в Малта на
     5 октомври 1998 г., наричано в приложение 2 „Споразумение между Индия и
     Малта“;
   – Споразумение за въздухоплавателни услуги между правителството на
     Нидерландия и правителството на Индия, подписано в Ню Делхи на 24 май
     1951 г., наричано в приложение 2 „Споразумение между Индия и
     Нидерландия“;
     Изменено с Меморандум за разбирателство, съставен в Ню Делхи на
     10 януари 1992 г.;
     Последно изменено с Меморандум за разбирателство, съставен в Хага на
     17 май 2005 г., наричан в приложение 2 „Меморандум за разбирателство между
     Индия и Нидерландия“;
   – Споразумение за въздухоплавателни услуги между правителството на
     Полската народна република и правителството на Република Индия,
     подписано в Ню Делхи на 25 януари 1977 г., наричано в приложение 2
     „Споразумение между Индия и Полша“;
     Изменено с Меморандум за разбирателство, съставен в Ню Делхи на
     30 септември 2003 г.;
BG                                                                               BG
 ---pagebreak---      Последно изменено на 20 април 2006 г. и на 22 август 2006 г. с размяна на
     дипломатически ноти;
   – Споразумение за въздухоплавателни услуги между правителството на
     Република Португалия и правителството на Индия, подписано в Ню Делхи
     на 6 февруари 1997 г., наричано в приложение 2 „Споразумение между Индия
     и Португалия“;
   – Споразумение за въздухоплавателни услуги между правителството на
     Румъния и правителството на Индия, подписано в Ню Делхи на 4 декември
     1993 г., наричано в приложение 2 „Споразумение между Индия и Румъния“;
   – Споразумение за редовни въздухоплавателни услуги между правителството
     на Словашката република и правителството на Индия, подписано в
     Братислава на 9 октомври 1996 г., наричано в приложение 2 „Споразумение
     между Индия и Словакия“;
   – Споразумение за редовни въздухоплавателни услуги между правителството
     на Република Словения и правителството на Индия, подписано на 16
     февруари 2004 г. в Ню Делхи, наричано в приложение 2 „Споразумение между
     Индия и Словения“;
   – Споразумение за въздушен транспорт между правителството на Испания и
     правителството на Република Индия, подписано в Ню Делхи на 10 април
     1987 г., наричано в приложение 2 „Споразумение между Индия и Испания“;
     Последно изменено с Меморандум за разбирателство, съставен в Ню Делхи на
     8 ноември 2006 г., наричан в приложение 2 „Меморандум за разбирателство
     между Индия и Испания“;
   – Споразумение за въздухоплавателни услуги между правителството на
     Кралство Швеция и правителството на Индия, подписано в Ню Делхи на 19
     декември 1995 г., наричано в приложение 2 „Споразумение между Индия и
     Швеция“;
     Последно изменено с Меморандум за разбирателство, съставен в Ню Делхи на
     30 ноември 2006 г., наричан в приложение 2 „Меморандум за разбирателство
     между Индия и Швеция“;
   – Споразумение за въздухоплавателни услуги между правителството на
     Обединено кралство Великобритания и Северна Ирландия и
     правителството на Индия, подписано в Ню Делхи на 1 декември 1951 г.,
     наричано в приложение 2 „Споразумение между Индия и Обединеното
     кралство“;
     Изменено със Съгласуван протокол, съставен в Ню Делхи на 22 април 2002 г.;
     Изменено с Протокол за споразумение, съставен в Лондон на 21 юни 2002 г.;
     Изменено с Меморандум за разбирателство, съставен в Лондон на
     17 септември 2004 г.
BG                                                                              BG
 ---pagebreak---       Изменено от Меморандум за разбирателство, съставен в Ню Делхи на
      13 април 2005 г.;
      Последно изменено с Меморандум за разбирателство, съставен в Лондон на
      26 август 2005 г., наричан в приложение 2 „Меморандум за разбирателство
      между Индия и Обединеното кралство“;
   б) Споразуменията за въздухоплавателни услуги и други споразумения,
      парафирани или подписани между правителството на Индия и държави-
      членки на Европейската общност, които към датата на подписването на
      настоящото споразумение все още не са влезли в сила и не се прилагат
      временно
   –  Споразумение за въздушен транспорт между правителството на Република
      Гърция и правителството на Република Индия, парафирано в Атина на 23
      октомври 1997 г., наричано в приложение 2 „Споразумение между Индия и
      Гърция“;
      Последно изменено с Протокола за разбирателство, съставен в Атина на
      30 март 2007 г.
   –  Споразумение за въздушен транспорт между правителството на Ирландия и
      правителството на Индия, подписано в [град] на [дата], наричано в
      приложение 2 „Споразумение между Индия и Ирландия“.
BG                                                                            BG
 ---pagebreak---                                     ПРИЛОЖЕНИЕ 2
     Списък на членовете от споразуменията, изброени в приложение 1 и посочени в
                       членове 2 до 5 на настоящото споразумение
   а)     Назначаване от държава-членка:
          –    член 3 от Споразумението между Индия и Австрия;
          –    член 3, параграфи 1—5 от Споразумението между Индия и Белгия;
          –    член ІІІ от Споразумението между Индия и България;
          –    член 3 от Споразумението между Индия и Кипър;
          –    член 3 от Споразумението между Индия и Чешката република;
          –    член 3 от Споразумението между Индия и Дания;
          –    член 3 от Споразумението между Индия и Финландия;
          –    член 2 от Споразумението между Индия и Франция;
          –    член 3, i) от Меморандума за разбирателство между Индия и Германия;
          –    член 3 от Споразумението между Индия и Гърция;
          –    член 3 от Споразумението между Индия и Унгария;
          –    член 3 от Споразумението между Индия и Ирландия;
          –    член 4.1 от Меморандума за разбирателство между Индия и Италия;
          –    член 3 от Споразумението между Индия и Латвия;
          –    член 3 от Споразумението между Индия и Литва;
          –    член 3 от Споразумението между Индия и Люксембург;
          –    член 2 от Споразумението между Индия и Нидерландия;
          –    член IV от Споразумението между Индия и Полша;
          –    член 3 от Споразумението между Индия и Португалия;
          –    член 3 от Споразумението между Индия и Румъния;
          –    член 3 от Споразумението между Индия и Словакия;
          –    член 3 от Споразумението между Индия и Словения;
          –    член 2.5, i) от Меморандума за разбирателство между Индия и Испания;
BG                                                                                BG
 ---pagebreak---       –    член 3 от Споразумението между Индия и Швеция;
      –    приложение Б, член 4 от Меморандума за разбирателство между Индия и
           Обединеното кралство;
   б) Отказ, отмяна, временно прекратяване или ограничаване на лицензите
      или разрешенията:
      –    член 4 от Споразумението между Индия и Австрия;
      –    член 3, параграф 6 от Споразумението между Индия и Белгия;
      –    член IV от Споразумението между Индия и България;
      –    член 4 от Споразумението между Индия и Кипър;
      –    член 4 от Споразумението между Индия и Чешката република;
      –    член 4 от Споразумението между Индия и Дания;
      –    член 4 от Споразумението между Индия и Финландия;
      –    член 9 от Споразумението между Индия и Франция;
      –    член 4 от Споразумението между Индия и Германия;
      –    член 4 от Споразумението между Индия и Гърция;
      –    член 4 от Споразумението между Индия и Унгария;
      –    член 4 от Споразумението между Индия и Ирландия;
      –    член 4, параграфи 4—6 от Споразумението между Индия и Италия;
      –    член 4 от Споразумението между Индия и Латвия;
      –    член 4 от Споразумението между Индия и Литва;
      –    член 4 от Споразумението между Индия и Люксембург;
      –    член 4 от Споразумението между Индия и Малта;
      –    член 8 от Споразумението между Индия и Нидерландия;
      –    член V от Споразумението между Индия и Полша;
      –    член 4 от Споразумението между Индия и Португалия;
      –    член 4 от Споразумението между Индия и Румъния;
      –    член 4 от Споразумението между Индия и Словакия;
      –    член 4 от Споразумението между Индия и Словения;
BG                                                                             BG
 ---pagebreak---       –    член 4 от Споразумението между Индия и Испания;
      –    член 4 от Споразумението между Индия и Швеция;
      –    приложение Б, член 5 от Меморандума за разбирателство между Индия и
           Обединеното кралство;
   в) Безопасност:
      –    допълнение Б от Меморандума за разбирателство между Индия и Дания;
      –    допълнение З от Меморандума за разбирателство между Индия и
           Финландия;
      –    допълнение „В“ от Споразумението между Индия и Гърция;
      –    член 2.5, iv) от Меморандума за разбирателство между Индия и Испания;
      –    допълнение Б от Меморандума за разбирателство между Индия и
           Швеция;
      –    приложение Б, член 7 от Меморандума за разбирателство между Индия и
           Обединеното кралство.
BG                                                                               BG
 ---pagebreak---                                 ПРИЛОЖЕНИЕ 3
      Списък на други държави, посочени в член 2 от настоящото споразумение
   а)   Република Исландия (съгласно         Споразумението    за  Европейското
        икономическо пространство);
   б)   Княжество Лихтенщайн (съгласно        Споразумението    за Европейското
        икономическо пространство);
   в)   Кралство     Норвегия    (съгласно  Споразумението    за   Европейското
        икономическо пространство);
   г)   Конфедерация Швейцария (съгласно Споразумението между Европейската
        общност и Конфедерация Швейцария относно въздушния транспорт).
BG                                                                              BG
 ---pagebreak---                                       ПРИТУРКА
   Писмо от ЕС и неговите държави-членки до Индия
   Уважаеми(а)…,
   В допълнение към подписаното на … Споразумение между Европейската общност и
   Република Индия относно някои аспекти на въздухоплавателните услуги
   („Хоризонтално споразумение“), имаме честта да потвърдим следното:
   1.     Хоризонталното споразумение няма да увеличи общия обем на правата за
          въздушни превози между Европейската общност и Индия, или между отделни
          държави-членки и Индия, нито ще наруши баланса между въздушните
          превозвачи на Общността и тези на Индия по отношение на правата за
          въздушни превози съгласно действащите двустранни споразумения за
          въздухоплавателни услуги.
   2.     В това отношение разпоредбите на член 2.3, iv от Хоризонталното
          споразумение са предназначени да гарантират, че въздушните превозвачи на
          Общността нямат възможност да използват разпоредбите на
          Хоризонталното споразумение, за да заобиколят съществуващите
          ограничения във връзка с правата за въздушни превози.
   3.     Ако независимо от тези предпазни мерки някоя от страните счита, че
          Хоризонталното споразумение е довело или може да доведе до непредвидени
          отрицателни последици, тя може да приложи процедурите, предвидени в член
          6 от Хоризонталното споразумение.
   4.     В подобни случаи както Индия, така и Европейската общност и нейните
          държави-членки, в контекста на техните двустранни отношения, ще
          разгледат положително всяко искане с оглед корекция на непредвидените
          отрицателни последици на базата на принципа за равни възможности и
          взаимна изгода.
BG                                                                                BG


title: Предложение за РЕШЕНИЕ НА СЪВЕТА относно подписването и временното прилагане на Протокол към Евро-средиземноморското споразумение за асоцииране между Европейските общности и техните държави-членки, от една страна, и държавата Израел, от друга страна, относно Рамково споразумение между Европейската общност и държавата Израел за общите принципи на участие на държавата Израел в програмите на Общността Предложение за РЕШЕНИЕ НА СЪВЕТА относно сключването на Протокол към Евро-средиземноморското споразумение за асоцииране между Европейските общности и техните държави-членки, от една страна, и държавата Израел, от друга страна, относно Рамково споразумение между Европейската общност и държавата Израел за общите принципи на участие на държавата Израел в програмите на Общността

text:
Важна правна забележка

|

52007PC0713(01)

Предложение за решение на Съвета относно подписването и временното прилагане на Протокол към Евро-средиземноморското споразумение за асоцииране между Европейските общности и техните държави-членки, от една страна, и държавата Израел, от друга страна, относно Рамково споразумение между Европейската общност и държавата Израел за общите принципи на участие на държавата Израел в програмите на Общността  /* COM/2007/0713 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 14.11.2007COM(2007) 713 окончателен2007/0241 (AVC)Предложение заРЕШЕНИЕ НА СЪВЕТАотносно подписването и временното прилагане на Протокол към Евро-средиземноморското споразумение за асоцииране между Европейските общности и техните държави-членки, от една страна, и държавата Израел, от друга страна, относно Рамково споразумение между Европейската общност и държавата Израел за общите принципи на участие на държавата Израел в програмите на ОбщносттаПредложение заРЕШЕНИЕ НА СЪВЕТАотносно сключването на Протокол към Евро-средиземноморското споразумение за асоцииране между Европейските общности и техните държави-членки, от една страна, и държавата Израел, от друга страна, относно Рамково споразумение между Европейската общност и държавата Израел за общите принципи на участие на държавата Израел в програмите на Общността(представени от Комисията)ОБЯСНИТЕЛЕН МЕМОРАНДУМКато част от европейската политика за съседство (ЕПС), постепенното отваряне на определени програми и агенции на Общността за участие на страни партньори по ЕПС представлява една от множеството мерки, целящи да осигурят подкрепа за процеса на реформи, модернизация и преход в съседните на Европейския съюз страни. Този аспект на политиката е посочен в съобщението на Комисията ,,относно общия подход, който ще даде възможност на държавите партньори по ЕПС да вземат участие в агенции на Общността и програми на Общността“[1].Съветът одобри този подход на 5 март 2007 г[2].На 18 юни 2007 г., въз основа на това съобщение и на заключенията, Съветът даде указания на Комисията да преговаря по рамкови споразумения с Азербайджан, Алжир, Армения, Грузия, Египет, Израел, Йордания, Ливан, Мароко, Молдова, Палестинската територия, Тунис и Украйна относно общите принципи на участието им в програмите на Общността[3].През юни 2007 г. Европейският съвет[4] потвърди отново първостепенното значение на европейската политика за съседство и одобри представения на заседанието на Съвета по общите въпроси и външните отношения (GAERC) на 18-19 юни доклад на Председателството за постигнатия напредък[5], както и свързаните с него заключения на Съвета[6]. В доклада се споменават указанията на Съвета за преговаряне по съответните допълнителни протоколи и се посочват Израел, Мароко и Украйна като партньорските страни, за които има вероятност първи да се възползват от тези мерки.Впоследствие преговорите с Израел приключиха, като Комисията бе удовлетворена. Приложен е текстът на протокола, договорен с Израел.С настоящото Комисията прави предложения за (1) решение на Съвета за подписване на протокол и (2) решение на Съвета за сключване на протокол. Този протокол включва рамково споразумение за общите принципи на участие на Израел в програмите на Общността. Той съдържа стандартни клаузи, които се предвижда да бъдат приложени за всички страни партньори по ЕПС, с които предстои сключване на такива протоколи. Наред с това договореният текст дава възможност на страните по споразумението да прилагат временно разпоредбите на протокола от датата на подписването му. Това важи най-вече за Израел.Съгласно член 300, параграф 3 от Договора за ЕО Европейският парламент ще бъде приканен да даде своето съгласие относно настоящия протокол.Съветът се приканва да приеме следните предложения за решения.Предложение заРЕШЕНИЕ НА СЪВЕТАотносно подписването и временното прилагане на Протокол към Евро-средиземноморското споразумение за асоцииране между Европейските общности и техните държави-членки, от една страна, и държавата Израел, от друга страна, относно Рамково споразумение между Европейската общност и държавата Израел за общите принципи на участие на държавата Израел в програмите на ОбщносттаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 310 от него във връзка с член 300, параграф 2, алинея първа, първо и второ изречение,като взе предвид предложението на Комисията,като има предвид, че:1.  На 18 юни 2007 г. Съветът упълномощи Комисията да договори Протокол към Евро-средиземноморското споразумение за асоцииране с Израел относно Рамково споразумение за общите принципи на участие на Израел в програмите на Общността.2.  Преговорите приключиха, като Комисията бе удовлетворена.3.  В член 10 от протокола, който бе договорен с Израел, се предвижда временно прилагане на протокола преди влизането му в сила.4.  При условие че бъде сключен на по-късна дата, протоколът следва да бъде подписан от името на Общността и нейните държави-членки и да бъде прилаган временно,РЕШИ:Член 1С настоящото Председателят на Съвета се упълномощава да посочи лице (или лица), което е упълномощено да подпише от името на Европейската общност и на нейните държави-членки Протокола към Евро-средиземноморското споразумение за асоцииране между Европейските общности и техните държави-членки и държавата Израел относно Рамково споразумение между Европейската общност и държавата Израел за общите принципи на участие на държавата Израел в програмите на Общността.Член 2Настоящият протокол се прилага временно от датата на подписването му, при условие че бъде сключен на по-късна дата.Съставено в Брюксел на […] година.За Съвета:Председател2007/0241 (AVC)Предложение заРЕШЕНИЕ НА СЪВЕТАотносно сключването на Протокол към Евро-средиземноморското споразумение за асоцииране между Европейските общности и техните държави-членки, от една страна, и държавата Израел, от друга страна, относно Рамково споразумение между Европейската общност и държавата Израел за общите принципи на участие на държавата Израел в програмите на ОбщносттаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 310 от него във връзка с член 300, параграф 2, алинея първа, първо и второ изречение, и член 300, параграф 3,като взе предвид предложението на Комисията,като взе предвид съгласието на Европейския парламент,като има предвид, че:5.  Протоколът към Евро-средиземноморското споразумение за асоцииране между Европейските общности и техните държави-членки, от една страна, и държавата Израел, от друга страна, бе подписан от името на Европейската общност и нейните държави-членки на [да се впише датата на подписване].6.  Протоколът следва да бъде одобрен,РЕШИ:Член единственС настоящото Протоколът към Евро-средиземноморското споразумение за асоцииране между Европейските общности и техните държави-членки, от една страна, и държавата Израел, от друга страна, относно Рамково споразумение между Европейската общност и държавата Израел за общите принципи на участие на държавата Израел в програмите на Общността е одобрен от името на Европейската общност и нейните държави-членки. Текстът на протокола е добавен като приложение към настоящото решение.Съставено в Брюксел на […] година.За Съвета:ПредседателПРОТОКОЛкъм Евро-средиземноморското споразумение за асоцииране между Европейските общности и техните държави-членки, от една страна, и държавата Израел, от друга страна, относно Рамково споразумение между Европейската общност и държавата Израел за общите принципи на участие на държавата Израел в програмите на ОбщносттаЕВРОПЕЙСКАТА ОБЩНОСТ, наричана оттук нататък „Общността“,от една страна,идържавата Израел, наричана оттук нататък ,,Израел“,от друга страна,като имат предвид, че:7.  Израел сключи Евро-средиземноморско споразумение за асоцииране между Европейските общности и техните държави-членки, от една страна, и Израел, от друга страна, на 20 ноември 1995 г. ( Официален вестник на Европейските общности, L 147/3, 21.6.2000 г. ).8.  На 17-18 юни 2004 г. Европейският съвет в Брюксел приветства предложенията на Комисията за европейска политика за съседство (ЕПС) и одобри свързаните с тях заключения на Съвета от 14 юни 2004 г.9.  Съветът многократно е приемал заключения в подкрепа на тази политика.10.  На 5 март 2007 г. Съветът изрази подкрепа за генералния и общ подход, посочен в Съобщение на Комисията от 4 декември 2006 г. COM (2006) 724 (окончателен), за даване на възможност на партньорите по ЕПС да вземат участие в агенциите и програмите на Общността в зависимост от заслугите си и тогава, когато правните основания позволяват това.11.  Израел е изразил желание да участва в редица програми на Общността.12.  Конкретните параметри и условия, включително финансовото участие и процедурите за отчитане и оценка, свързани с участието на Израел във всяка отделна програма, следва да се определят чрез споразумение между Комисията на Европейските общности, която действа от името на Общността, и Израел,СЕ СПОРАЗУМЯХА ЗА СЛЕДНОТО:Член 1Израел се допуска до участие във всички текущи и бъдещи програми на Общността, които са отворени за участие на Израел съгласно разпоредбите за приемане на тези програми.Член 2Израел участва финансово с вноски в общия бюджет на Европейския съюз в съответствие с конкретните програми, в които участва.Член 3Представители на Израел се допускат да участват като наблюдатели и по въпросите, които засягат Израел, в управителните комитети, отговарящи за мониторинг на програмите с финансово участие на Израел.Член 4Доколкото е възможно, за проектите и инициативите, представени от участници от Израел, важат същите условия, правила и процедури, които се отнасят до съответните програми и се прилагат спрямо държавите-членки.Член 5Конкретните параметри и условия на участие на Израел във всяка програма, и по-конкретно дължимата финансова вноска и процедурите за отчитане и оценка, се определят чрез споразумение между Комисията, която действа от името на Общността, и компетентните власти на Израел (меморандум за разбирателство).Ако Израел кандидатства за външна помощ от Общността, за да участва в дадена програма на Общността въз основа на Регламент (ЕО) № 1638/2006 на Европейския парламент и на Съвета от 24 октомври 2006 г. за определяне на общи разпоредби относно установяване на Европейски инструмент за съседство и партньорство или съгласно друг, подобен регламент, предвиждащ външна помощ за Израел от Общността, който може да бъде приет в бъдеще, условията, свързани с ползването на помощта на Общността от страна на Израел се определят чрез финансово споразумение.Член 6В съответствие с Финансовия регламент на Общността всеки меморандум за разбирателство посочва, че финансовият контрол или одитите се извършват от или под ръководството на Европейската комисия, Европейската служба за борба с измамите (ОЛАФ) и Сметната палата.Изготвят се подробни разпоредби за финансовия контрол и одита, административните мерки, санкциите и възстановяването на суми, които позволяват на Европейската комисия, ОЛАФ и Сметната палата да получат правомощия, еквивалентни на тези, които имат по отношение на бенефициерите или изпълнителите, установени в Общността.Член 7Настоящото рамково споразумение (наричано по-нататък ,,споразумението“) се прилага за периода, по време на който е в сила Евро-средиземноморското споразумение за асоцииране между Европейските общности и техните държави-членки, от една страна, и държавата Израел, от друга страна.Настоящият протокол се подписва и одобрява от Общността и от Израел в съответствие с техните процедури.Всяка договаряща страна може да денонсира настоящото споразумение чрез писмено уведомление на другата страна. Настоящото споразумение се прекратява шест месеца след датата на това уведомление.Член 8Не по-късно от три години след датата на влизане в сила на настоящото споразумение и на всеки три години след това двете договарящи страни могат да преразгледат изпълнението на настоящото споразумение въз основа на действителното участие на Израел в една или повече програми на Общността.Член 9Настоящото споразумение се прилага в териториите, в които се прилага Договорът за създаване на Европейската общност (или договорът, който го заменя) и според условията, предвидени в този договор, от една страна, и от друга страна – в територията на Израел.Член 10Настоящият протокол влиза в сила в първия ден от месеца, следващ датата, на която страните се уведомяват взаимно по дипломатически път, че необходимите процедури за влизането му в сила са изпълнени.Страните се договарят, че до влизането му в сила, независимо от изпълнението на вътрешните за страните процедури, разпоредбите на настоящия протокол се прилагат временно от датата на неговото подписване, при условие, че бъде сключен на по-късна дата.Член 11Настоящото споразумение е съставено в два еднообразни екземпляра на всеки от официалните езици на договарящите страни.Текстовете на всички езици са еднакво автентични.Член 12Настоящото споразумение съставлява неразделна част от Евро-средиземноморското споразумение за асоцииране между Европейските общности и техните държави-членки, от една страна, и държавата Израел, от друга страна.Съставено в Брюксел на […] година.За правителството на Израел:За Европейската общност: [1] СОМ (2006) 724 окончателен от 4 декември 2006 г.[2] Заключения на Съвета по общите въпроси и външните отношения (GAERC) от 5 март 2007 г.[3] Решение на Съвета (restricted), с което Комисията се упълномощава да договаря протоколи […], Doc 10412/07.[4] Заключения на Председателството – Брюксел, 21-22 юни 2007 г., Doc 11177/07.[5] Доклад на Председателството за постигнатия напредък в ,,Укрепване на европейската политика за съседство“, Doc 10874/07.[6] Заключения относно укрепването на европейската политика за съседство, приети от Съвета (по общи въпроси и външни отношения) на 18 юни 2007 г., Doc 11016/07.


title: Предложение за РЕШЕНИЕ НА СЪВЕТА за подписването и временното прилагане на Меморандум за сътрудничество между Международната организация за гражданско въздухоплаване и Европейската общност относно проверките/инспекциите по сигурността на въздухоплаването и свързаните с тях въпроси Предложение за РЕШЕНИЕ НА СЪВЕТА за сключването на Меморандум за сътрудничество между Международната организация за гражданско въздухоплаване и Европейската общност относно проверките/инспекциите по сигурността на въздухоплаването и свързаните с тях въпроси

text:
Важна правна забележка

|

52008PC0335(01)

Предложение за решение на Съвета за подписването и временното прилагане на Меморандум за сътрудничество между Международната организация за гражданско въздухоплаване и Европейската общност относно проверките/инспекциите по сигурността на въздухоплаването и свързаните с тях въпроси  /* COM/2008/0335 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 5.6.2008 г.COM(2008) 335 окончателен2008/0111 (CNS)Предложение заРЕШЕНИЕ НА СЪВЕТАза подписването и временното прилагане на Меморандум за сътрудничество между Международната организация за гражданско въздухоплаване и Европейската общност относно проверките/инспекциите по сигурността на въздухоплаването и свързаните с тях въпросиПредложение заРЕШЕНИЕ НА СЪВЕТАза сключването на Меморандум за сътрудничество между Международната организация за гражданско въздухоплаване и Европейската общност относно проверките/инспекциите по сигурността на въздухоплаването и свързаните с тях въпроси(представени от Комисията)ОБЯСНИТЕЛЕН МЕМОРАНДУМ1) КОНТЕКСТ НА ПРЕДЛОЖЕНИЕТООснования и цели на предложениетоОт 2002 година насам Международната организация за гражданско въздухоплаване (ИКАО) провежда контрол по сигурността във всички договарящи се страни, в това число и държавите-членки на ЕО, с оглед наблюдение на прилагането на приложение 17 към Чикагската конвенция. От 2004 г. въз основа на Регламент (ЕО) № 2320/2002 Комисията провежда инспекции по сигурността с оглед наблюдение на изпълнението на споменатия регламент от държавите-членки. Приложение 17 и Регламент (ЕО) № 2320/2002 съдържат до голяма степен подобни стандарти. Вследствие на това, държавите-членки към настоящия момент са изправени пред две системи за контрол с една и съща цел и в общи линии с еднакъв обхват. Както държавите-членки, така и ИКАО биха могли да използват по-добре ограничените ресурси, ако проверките на ИКАО в Общността бъдат значително намалени.За тази цел на 30 ноември 2007 г. Съветът прие препоръката на Комисията „за упълномощаване на Комисията за започване на преговори за споразумение между Европейската общност и Международната организация за гражданско въздухоплаване относно проверките/инспекциите по сигурността на въздухоплаването и свързаните с тях въпроси“.Целта на това споразумение би била значително намаление на индивидуалните проверки, провеждани от ИКАО съгласно нейната Световна програма за одит на сигурността (ЮСАП) на територията на Европейската общност, като се отчете, че повечето от стандартите, съдържащи се в приложение 17 към Чикагската конвенция, се покриват също така и от законодателството на Общността (Регламент (ЕО) № 2320/2002), и че от Комисията се изисква да провежда инспекции с оглед наблюдение на изпълнението на този регламент от държавите-членки.Преговорите за споразумение бяха подготвени в тясно сътрудничество със специален комитет, който беше създаден от Съвета при одобряването на мандата на Комисията за водене на преговори. Преговорите с ИКАО се състояха на 25 януари 2008 година и имаха за резултат проект на Меморандум за сътрудничество между ИКАО и Европейската общност относно проверките/инспекциите по сигурността на въздухоплаването и свързаните с тях въпроси.Настоящите предложения имат за цел решение на Съвета за подписване и временно прилагане, както и за сключване на Меморандума за сътрудничество.Съществуващи разпоредби в областта на предложениетоПриложение 17 към Чикагската конвенция и Регламент (ЕО) № 2320/2002 съдържат стандарти за сигурност на гражданското въздухоплаване с една и съща цел и в общи линии с еднакъв обхват. Както ИКАО, така и Комисията извършват проверки/инспекции в държавите-членки на ЕО за проверка на изпълнението на тези стандарти.Съвместимост с другите политики и цели на ОбщносттаВ съответствие с целите на общностната политика за гражданско въздухоплаване, меморандумът за сътрудничество ще укрепи връзката между Общността и ИКАО и ще позволи по-добро използване на ограничените ресурси на държавите-членки в областта на контрола за съответствие.2) КОНСУЛТАЦИЯ СЪС ЗАИНТЕРЕСОВАНИТЕ СТРАНИ И ОЦЕНКА НА ВЪЗДЕЙСТВИЕТОКонсултация със заинтересованите страниМетоди на консултиране, основни целеви сектори и общ профил на участницитеПроектът за меморандум за сътрудничество беше разработен чрез консултации със специалния комитет, създаден от Съвета. Заседания на специалния комитет бяха проведени на 22 януари, 25 януари и 11 март.Тъй като дублирането на оценките на летищата ще бъде намалено, цялата въздухоплавателна индустрия и по-специално летищата и въздушните превозвачи в Общността ще бъдат облагодетелствани от този меморандум за сътрудничество.Обобщение на отговорите и подход при вземането им под вниманиеКоментарите, направени от държавите-членки и предадени по време на заседанията на специалния комитет, бяха взети предвид.3) ПРАВНИ ЕЛЕМЕНТИ НА ПРЕДЛОЖЕНИЕТООбобщение на предложеното действиеВ съответствие с мандата, даден на Комисията, за започване на преговори с ИКАО, проектът на меморандум за сътрудничество цели значителното намаляване на индивидуалните проверки на ИКАО в държавите-членки. За тази цел ИКАО ще направи оценка на системата на Европейската комисия за инспекции относно сигурността на въздухоплаването, напр. на докладите от инспекциите на съответните национални органи, заедно с данните, получавани от въпросната държава-членка, методологията на инспекциите и последващите проверки.С оглед обезпечаване на подходящото третиране на класифицирана информация от ЕС, ИКАО е задължена да спазва Решение 2001/844/ЕО, ЕОВС, Евратом на Комисията от 29 ноември 2001 г. за изменение на нейния процедурен правилник. Комисията е оправомощена да провери на място какви мерки за защита са взети от ИКАО.Правно основание:Договорът за ЕО, член 80, параграф 2, член 300, параграф 1Принцип на субсидиарностОбременяването с дублирани проверки/инспекции в държавите-членки може да бъде намалено само посредством споразумение между Общността и ИКАО.Принцип на пропорционалностПроектът за меморандум за сътрудничество обхваща единствено стандартите от приложение 17, които са залегнали също така в Регламент (ЕО) № 2320/2002. Проектът за меморандум за сътрудничество не изключва възможността ИКАО да провежда проверки в държавите-членки относно онези части от приложение 17, които не са обхванати от законодателството на Общността. ИКАО посочи обаче, че няма да разглежда тези проверки като приоритет, тъй като меморандумът за сътрудничество обхваща повечето от стандартите от приложение 17. Въпреки това ИКАО ще продължи да поддържа пряка връзка с държавите-членки.Избор на инструментиТъй като меморандумът за сътрудничество съдържа елементи, задължаващи двете страни, е наложително да бъде сключено споразумение в съответствие с член 300 от Договора за ЕО.4) ОТРАЖЕНИЕ ВЪРХУ БЮДЖЕТАПредложението няма отражение върху бюджета на Общността.Избягване на дублиране в работатаПредложението има за цел значителното намаляване на броя на индивидуалните проверки в държавите-членки на национално равнище и на равнище летища, като по този начин се избягва дублиране в работата и се позволява по-добро използване на ограничените ресурси. Както държавите-членки, така и въздухоплавателната индустрия в Общността, в частност летищата и въздушните превозвачи, ще бъдат облагодетелствани от този меморандум за сътрудничество.Подробно обяснение на предложениетоВ съответствие със стандартната процедура за подписване и сключване на международни споразумения се отправя искане към Съвета да одобри решенията както за подписването и временното прилагане, така и за сключването на проекта за меморандум между ИКАО и Европейската общност относно проверките/инспекциите по сигурността на въздухоплаването и свързаните с тях въпроси, и да определи лицата, упълномощени да подпишат меморандума за сътрудничество от името на Общността.Предложение заРЕШЕНИЕ НА СЪВЕТАза подписването и временното прилагане на Меморандум за сътрудничество между Международната организация за гражданско въздухоплаване и Европейската общност относно проверките/инспекциите по сигурността на въздухоплаването и свързаните с тях въпросиСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 80, параграф 2, във връзка с член 300, параграф 2, първа алинея, първо изречение от него,като взе предвид предложението на Комисията,като има предвид, че:1.  Съветът упълномощи Комисията на 30 ноември 2007 г. да започне преговори за споразумение относно проверките/инспекциите по сигурността на въздухоплаването и свързаните с тях въпроси между Европейската общност и Международната организация за гражданско въздухоплаване (ИКАО).2.  От името на Общността Комисията договори Меморандум за сътрудничество с ИКАО относно проверките/инспекциите и свързаните с тях въпроси в съответствие с директивите, посочени в приложение I, и с ad hoc процедурата, посочена в приложение II към решението на Съвета, упълномощаващо Комисията да започне преговори.3.  При условие, че бъде сключен на по-късна дата, меморандумът за сътрудничество, договорен от Комисията, следва да бъде подписан и временно прилаган,РЕШИ:Член единствен1. При условие за сключване на Меморандума на по-късна дата, Председателят на Съвета се упълномощава с настоящето да определи лицето или лицата, оправомощени да подпишат от името на Общността Меморандум за сътрудничество между Международната организация за гражданско въздухоплаване (ИКАО) и Европейската общност относно проверките/инспекциите по сигурността на въздухоплаването и свързаните с тях въпроси.2. До влизането му в сила, меморандумът за сътрудничество се прилага временно от датата на подписването му.3. Текстът на меморандума за сътрудничество е приложен към настоящото решение.Съставено в Брюксел, […] годинаЗа СъветаПредседател2008/0111 (CNS)Предложение заРЕШЕНИЕ НА СЪВЕТАза сключването на Меморандум за сътрудничество между Международната организация за гражданско въздухоплаване и Европейската общност относно проверките/инспекциите по сигурността на въздухоплаването и свързаните с тях въпросиСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 80, параграф 2 във връзка с член 300, параграф 2, алинея първа, първо изречение и член 300, параграф 3, алинея първа от него,като взе предвид предложението на Комисията,като взе предвид становището на Европейския парламент[1],като има предвид, че:4.  На 30 ноември 2007 г. Съветът упълномощи Комисията да започне преговори за споразумение относно проверките/инспекциите по сигурността на въздухоплаването и свързаните с тях въпроси между Европейската общност и Международната организация за гражданско въздухоплаване (ИКАО).5.  От името на Общността Комисията договори меморандум за сътрудничество с ИКАО относно проверките/инспекциите по сигурността на въздухоплаването и свързаните с тях въпроси в съответствие с директивите, посочени в приложение I, и с ad hoc процедурата, посочена в приложение II на Решението на Съвета, упълномощаващо Комисията да започне преговори.6.  Меморандумът за сътрудничество, който подлежи на евентуално сключване на по-късна дата, беше подписан от името на Общността в съответствие с Решение …/…/ЕО на Съвета от …[2];7.  Меморандумът за сътрудничество следва да бъде одобрен.8.  Параграф 6, алинея 3 от Меморандума за сътрудничество предвижда, че меморандумът за сътрудничество влиза в сила на първия ден от втория месец, следващ последната от двете нотификации, с които страните се информират взаимно за приключването на техните вътрешни процедури. В съответствие с това, Председателят на Съвета следва да бъде упълномощен да направи необходимата нотификация от името на Общността,РЕШИ:Член 11. Меморандумът за сътрудничество между Европейската общност и Международната организация за гражданско въздухоплаване относно проверките/инспекциите по сигурността на въздухоплаването и свързаните с тях въпроси се одобрява с настоящето от името на Общността.2. Текстът на Меморандума за сътрудничество е приложен към настоящото решение.Член 2Председателят на Съвета е упълномощен да определи лицето, оправомощено да направи нотификацията, предвидена в член 6, параграф 3 от меморандума.Съставено в Брюксел, […] годинаЗа СъветаПредседателПРИЛОЖЕНИЕМЕМОРАНДУМ ЗА СЪТРУДНИЧЕСТВО МЕЖДУ МЕЖДУНАРОДНАТА ОРГАНИЗАЦИЯ ЗА ГРАЖДАНСКО ВЪЗДУХОПЛАВАНЕ И ЕВРОПЕЙСКАТА ОБЩНОСТ ОТНОСНО ПРОВЕРКИТЕ / ИНСПЕКЦИИТЕ ПО СИГУРНОСТТА НА ВЪЗДУХОПЛАВАНЕТО И СВЪРЗАНИТЕ С ТЯХ ВЪПРОСИМеждународна организация на гражданско въздухоплаване („ИКАО“) иЕвропейската общност („ЕО“);наричани по-нататък „Страните“,като припомнят Конвенцията за международно гражданско въздухоплаване, подписана в Чикаго на 7 декември 1944 г., наричана по нататък „Чикагска конвенция“, и по-специално приложение 17 към нея, наричано по-нататък „приложение 17“;като имат предвид Резолюция А35-9 на Събранието на ИКАО, която възложи на Генералния секретар да продължи Световната програма за одит на сигурността (ЮСАП) на ИКАО, включваща редовни, задължителни, систематични и хармонизирани проверки на сигурността за всички договарящи се държави, страни по Чикагската конвенция (наричани по-нататък „договарящи се държави“);като припомнят Регламент (ЕО) № 2320/2002 на Европейския парламент и на Съвета от 16 декември 2002 г. относно създаване на общи правила за сигурността на гражданското въздухоплаване[3], наричан по-нататък „Регламент 2320/2002“, и Регламент (ЕО) № 300/2008 на Европейския парламент и на Съвета от 11 март 2008 г. относно общите правила в областта на сигурността на гражданското въздухоплаване и за отмяна на Регламент (ЕО) № 2320/2002[4], наричан по-нататък „Регламент 300/2008“, който ще замени Регламент 2320/2002 след приемането на необходимите изпълнителни мерки;като отбелязват Регламент (ЕО) № 1486/2003 на Комисията от 22 август 2003 г. относно постановяване на процедури за извършване на инспекции от Комисията в областта на сигурността на гражданското въздухоплаване[5] и по-специално член 16 от него, постановяващ, че Европейската Комисия взема под внимание планираните или проведените наскоро от междуправителствени организации проверки на сигурността, с оглед осигуряване на цялостната ефективност на различните инспекционни и контролни дейности в областта на сигурността;като вземат предвид прилагането на съответното право на Общността, по-специално на Регламент (EО) № 1049/2001 на Европейския парламент и Съвета от 30 май 2001 г. относно публичния достъп до документи на Европейския парламент, на Съвета и на Комисията[6]; и Решение 2001/844/ЕО, ЕОВС, Евратом на Комисията от 29 ноември 2001 г. за изменение на нейния процедурен правилник, наричано по-нататък „Решение 2001/844/ЕО, ЕОВС, Евратом“, по-специално раздели 10 и 26 от него и неговите изменения[7].като имат предвид факта, че повечето стандарти, съдържащи се в приложение 17, са обхванати също от Регламент 2320/2002, както и че Европейската комисия провежда инспекции в държавите-членки на Европейския съюз (наричан по-нататък „ЕС“) за наблюдение на изпълнението на този регламент;като отчитат, че главните цели на програмата за контрол на ИКАО и на програмата за инспекции на Европейската комисия са повишаване на сигурността на въздухоплаването посредством оценка на изпълнението на съответните стандарти, установяване на нередности, ако има такива, както и на преодоляването им, ако е необходимо;като отчитат, че е желателно да бъде установено взаимно сътрудничество в областта на контрола/инспекциите на сигурността на въздухоплаването и свързаните с тях въпроси по начин, осигуряващ по-добро използване на ограничените ресурси и избягване на дублиране на усилията, при запазване на универсалността и целостта на ЮСАП програмата на ИКАО;като отчитат, че Европейската Комисия притежава изпълнителни правомощия за гарантиране на прилагането на законодателството на Европейската общност в областта на сигурността на въздухоплаването;като отчитат, че Съветът на ИКАО по време на 176-тата сесия реши че, където е възможно, проверките на ИКАО върху сигурността на въздухоплаването следва да бъдат фокусирани върху възможностите на дадена държава да осигури подходящ национален контрол, и също така възложи на Генералния секретар да проучи възможните споразумения за сътрудничество и най-ефективното използване на ресурсите в региони, където съществуват задължителни регионални правителствени програми за контрол;1. Общи разпоредби1.1. Стандартите, включени в приложение 17, които не са обхванати от законодателството на Европейската общност, не попадат в приложното поле на настоящия Меморандум за сътрудничество.1.2. По отношение на стандартите, включени в приложение 17, които са обхванати от законодателството на Европейската общност, ИКАО оценява инспекциите на Европейската комисия на съответните национални органи на държавите-членки на Европейския съюз с цел да провери изпълнението на тези стандарти в съответствие с параграф 3 от настоящия меморандум за сътрудничество от договарящите се държави, обвързани от законодателството на Общността в областта на сигурността на гражданското въздухоплаване.1.3. Изпълнението на оценките на ИКАО в Европейската общност се обсъжда при поискване от една от страните, но най-малко веднъж годишно.1.4. Одиторите на ИКАО могат понякога да присъстват на инспекции на Европейската комисия на летища в Европейския съюз като наблюдатели, след получаване от Европейската комисия на изричното съгласие на съответната държава-членка на Европейския съюз.2. Информация, която се предоставя на ИКАО относно инспекции на Европейската комисия в Европейската общност2.1. В съответствие с Решение 2001/844/ЕО, ЕОВС, Евратом на упълномощен персонал на ИКАО се предоставя следната класифицирана информация на ЕС на ниво „ЗА СЛУЖЕБНО ПОЛЗВАНЕ В ЕС“:А. Общи правила и стандарти в областта на сигурността на гражданското въздухоплаване, приети в съответствие с член 4, параграф 2 от Регламент 2320/2002 или на член 4 от Регламент 300/2008; както иБ. Относно инспекциите на Европейската комисия на съответните органи на държавите-членки:a) обща информация относно планирането на инспекциите на Европейската комисия, включително графика на инспекциите на съответните национални органи, както и всяко изменение или промяна, веднага щом стане известно;б) статусът на инспекционните дейности както по отношение на съответните национални органи, така и по отношение на летищата, дати на издаване на окончателните доклади от проверките, както и датите на получаване на плановете за действие от съответната държава;в) методологията за проверките на Европейската комисия;г) докладът от проверката на съответните национални органи, заедно с плана за действие, получен от съответната държава-членка, относно проверката на съответния национален орган, уточняващ дейности и срокове за отстраняване на всички установени нередности; както ид) последващи действия, предприети от Европейската комисия, относно проверката на съответния национален орган.2.2. ИКАО ограничава достъпа до класифицирана информация на ЕС, предоставена от Европейската комисия в контекста на това сътрудничество, само за оправомощен персонал въз основа на принципа за необходимост от информация. Оправомощеният персонал няма право да разкрива тази информация на трети лица. ИКАО прилага необходимите правни и вътрешни механизми в защита поверителността на информацията, предоставена от Европейската комисия.2.3. Европейската комисия и ИКАО се договарят за допълнителни процедури за защита на класифицирана информация, предоставена от Европейската комисия в съответствие с настоящия Меморандум за сътрудничество. Тези процедури включват възможността за Европейската комисия да провери какви мерки за защита са въведени от ИКАО.3. Оценяване от ИКАО на системата за сигурност на въздухоплаването на Европейската комисия3.1. Оценяването на системата за контрол на сигурността на въздухоплаването на Европейската комисия от ИКАО се състои от анализ на изискванията на Европейската комисия и от предоставената според параграф 2 информация. При необходимост ИКАО посещава Генерална дирекция „Енергетика и транспорт“ на Европейската комисия в нейното седалище в Брюксел, Белгия.3.2. Специфични компетенции и практическата организация за оценяването от ИКАО на системата за сигурност на въздухоплаването на Европейската комисия се договарят посредством размяна на писма между ИКАО и Европейската комисия.4. Уреждане на спорове4.1 Всички различия и спорове, относно тълкуването или прилагането на настоящия Меморандум за сътрудничество се разрешават по пътя на преговорите между Страните.4.2. Нищо в настоящия Меморандум за сътрудничество или свързано с този Меморандум не се счита за отказ от каквито и да е привилегии и имунитети на Страните.5. Други договорености5.1. Настоящият Меморандум за сътрудничество не замества, нито засяга други форми на сътрудничество между Страните.6. Преразглеждане — Влизане в сила6.1. Страните преглеждат изпълнението на настоящия Меморандум за сътрудничество в края на настоящата фаза на програмата ЮСАП, или по-рано, ако това се счита за необходимо от която и да е от Страните.6.2. До влизането му в сила, Меморандумът за сътрудничество се прилага временно от датата на подписването му.6.3. Настоящият Меморандум за сътрудничество влиза в сила на първия ден от втория месец, следващ последната от двете нотификации, с които Страните се информират взаимно за приключването на техните вътрешни процедури.Съставено в два екземпляра на английски език.За Международна организация за гражданско въздухоплаванеДата:Място:За Европейската общностДата:Място:[1] ОВ С, стр.[2] ОВ С, стр.[3] ОВ L 355 от 30.12.2002 г, стр.1[4] ОВ L 97 от 9.4.2008 г. стр.72[5] ОВ L 213 от 23.8.2003 г. стр.3[6] ОВ L 145 от 31.5.2001 г. стр.43[7] Решение на Комисията от 3 февруари 2005 г. (2005/94/ЕО, Евратом), Решение на Комисията от 31 януари 2006 г. (2006/70/ЕО, Евратом) и Решение на Комисията от 2 август 2006 г. (2006/548/ЕО, Евратом)